รัฐบาลไทย-ข่าวทำเนียบรัฐบาล-พลเอก ประวิตรฯ เดินทางลงพื้นที่ภาคใต้ ติดตามการพัฒนาแหล่งน้ำเมืองท่องเที่ยว หนุนไทยเป็น “ศูนย์กลางผลิตเชื้อเพลิงอากาศยานชีวภาพ” พร้อมผลักดัน พ.ร.บ.ปาล์มน้ำมันและมีหน่วยงานรองรับตรง
วันจันทร์ที่ 20 มีนาคม 2566
20/03/2566
พลเอก ประวิตรฯ เดินทางลงพื้นที่ภาคใต้ ติดตามการพัฒนาแหล่งน้ําเมืองท่องเที่ยว หนุนไทยเป็น “ศูนย์กลางผลิตเชื้อเพลิงอากาศยานชีวภาพ” พร้อมผลักดัน พ.ร.บ.ปาล์มน้ํามันและมีหน่วยงานรองรับตรง
พลเอก ประวิตรฯ เดินทางลงพื้นที่ภาคใต้ ติดตามการพัฒนาแหล่งน้ําเมืองท่องเที่ยว หนุนไทยเป็น “ศูนย์กลางผลิตเชื้อเพลิงอากาศยานชีวภาพ” พร้อมผลักดัน พ.ร.บ.ปาล์มน้ํามันและมีหน่วยงานรองรับตรง
วันนี้ (วันที่ 20 มีนาคม 2566) เวลา 09.30 น. พลเอก ประวิตร วงษ์สุวรรณ รองนายกรัฐมนตรี และ นายสันติ พร้อมพัฒน์ รัฐมนตรีช่วยว่าการกระทรวงการคลัง พร้อมคณะ เดินทางลงพื้นที่ภาคใต้ จังหวัดกระบี่ และจังหวัดพังงา ติดตามความคืบหน้าโครงการฝายอันเนื่องมาจากพระราชดําริ และการอนุรักษ์แหล่งน้ําในพื้นที่ โดยมีผู้ว่าราชการจังหวัดกระบี่ ผู้ว่าราชการจังหวัดพังงา เลขาธิการสํานักงานทรัพยากรน้ําแห่งชาติ อธิบดีกรมทรัพยากรน้ํา อธิบดีกรมชลประทาน และหัวหน้าส่วนราชการต่าง ๆ ให้การต้อนรับ
โดยรองนายกรัฐมนตรีได้รับฟังการบรรยายสรุปในพื้นที่ โครงการอนุรักษ์ฟื้นฟูแหล่งน้ําหนองไหล ตําบลพรุเตียว อําเภอเขาพนม จังหวัดกระบี่ พร้อมพบปะรับฟังปัญหาประชาชนในพื้นที่ ภาพรวมสถานการณ์น้ําของ จังหวัดกระบี่ ซึ่งปัจจุบัน ปี 2561 - 2565 ดําเนินการแล้ว 447 โครงการ ประชาชนได้ประโยชน์กว่า 15,000 ครัวเรือน พื้นที่รับประโยชน์กว่า 23,500 ไร่ ขณะที่ปี 2566 อยู่ระหว่างดําเนินการ 13 โครงการ พื้นที่รับประโยชน์ 1,430 ไร่ ประชาชนได้ประโยชน์กว่า 1,000 ครัวเรือน และปี 2567 เตรียมโครงการรองรับ 148 โครงการ พื้นที่รับประโยชน์กว่า 48,000 ไร่ ประชาชนรับประโยชน์กว่า 7,100 ครัวเรือน สําหรับปี 2566 คาดการณ์มีภาวะฝนทิ้งช่วงเดือนมิถุนายน - กรกฎาคม ซึ่งจะทําให้ปริมาณน้ําสะสมน้องกว่าเกณฑ์ที่กําหนด
รองนายกรัฐมนตรีย้ําว่า ภาพรวมในอนาคต มีความเสี่ยงการขาดแคลนน้ํา เราจึงต้องเตรียมการแก้ปัญหาอย่างเป็นระบบ โดยรัฐบาลให้ความสําคัญและจริงจังกับทรัพยากรน้ําอย่างมาก ทั้งด้านการพัฒนา ฟื้นฟูแหล่งน้ํา การแก้ปัญหา และการขับเคลื่อนการบริหารจัดการน้ําอย่างเป็นระบบ มุ่งสู่ระดับความมั่นคงของทรัพยากรน้ํา โดยกําชับ ขอให้ทุกส่วนราชการ ต้องให้ความสําคัญ ลดปัญหาน้ําท่วม น้ําแล้งในพื้นที่เสี่ยงอย่างมีพัฒนาการ และให้เร่งสํารวจแหล่งน้ําสํารองและขับเคลื่อนมาตรการรองรับฤดูแล้ง โดยให้ทํางานเชื่อมโยงกับคณะกรรมการลุ่มน้ําจังหวัด เพื่อขับเคลื่อนเป้าหมายตามแผนแม่บทลุ่มน้ําของภูมิภาคร่วมกัน เพื่อให้มีแหล่งน้ําสํารองรองรับการอุปโภค บริโภค ของประชาชน รวมทั้งนักท่องเที่ยวที่กําลังมีปริมาณเพิ่มขึ้นต่อเนื่อง
นอกจากนี้ รองนายกรัฐมนตรีได้ย้ํากับพี่น้องชาวสวนปาล์ม ถึงการพัฒนาและแก้ปัญหาปาล์มน้ํามัน ในฐานะประธานคณะกรรมการนโยบายปาล์มน้ํามันแห่งชาติ (กนป.) ที่พยายามร่วมผลักดันแก้ปัญหาราคาปาล์มตกต่ําร่วมกันจาก 2 บาท จนราคาสูงขึ้นเป็น 7.8 บาทในปัจจุบัน มูลค่าการเติบโตจากปีละ 3 หมื่นล้าน เป็น 1.45 แสนล้านบาท ใน 4 ปีที่ผ่านมา โดยตั้งเป้าส่งออกปาล์น้ํามันปี 66 จํานวน 1.5 ล้านตัน เพิ่มขึ้น .5 ล้านตัน พร้อมทั้งมีนโยบายผลักดันให้ไทยเป็น “ศูนย์กลางการผลิตเชื้อเพลิงอากาศยานชีวภาพ (SAF) จากน้ํามันปาล์ม และมี พ.ร.บ.ปาล์มน้ํามัน ที่จะขับเคลื่อนให้เกิดเขตเศรษฐกิจพิเศษปาล์มน้ํามัน เน้นส่งเสริมแปรรูปมูลค่าสูงและส่งออกผลิตภัณฑ์รวม 8 ชนิด มีมาตรการดูต้นทุนช่วยเหลือชาวสวนยาง สร้างรายได้ มีหน่วยงานดูแลปาล์มน้ํามันเป็นการเฉพาะในทุกมิติ และยกระดับมาตรฐานคุณภาพเทียบเท่ามาเลเซีย เพื่อให้ปาล์มน้ํามันเป็นพืชเศรษฐกิจที่ยั่งยืนของไทย